laion/Wikipedia-Exotic huggingface dataset:
TWiiNS

TWiiNS הם צמד מוזיקלי סלובקי של האחיות התאומות דניאלה וורוניקה ניזלובה. האחיות ניזלובה נולדו בכפר במרכז סלובקיה. לאחר התיכון למדו ניהול באוניברסיטת קומניוס בברטיסלאבה, הן התגלו על ידי חברת תקליטים במדינתן וקיבלו הצעה של חוזה הקלטות, הן הוציעו מספר אלבומים שזכו להצלחה. הנחו את תוכנית הטלוויזיה "Hitbox", הן גן ביצעו תפקיד משחק במחזמר "Rebelove" שהועלה בפראג ובברטיסלאבה. ב-2011 נבחרו לייצג את סלובקיה באירוויזיון בגרמניה עם השיר "I'm Still Alive". הוציאו את הסינגל "One Night Stand" ביחד עם הראפר האמריקאי פלו ריידה. מדיה וקבצים בנושא TWiiNS בוויקישיתוף TWiiNS, ברשת החברתית פייסבוק TWiiNS, ברשת החברתית אקס (טוויטר) TWiiNS, ברשת החברתית אינסטגרם TWiiNS, באתר MusicBrainz (באנגלית) TWiiNS, באתר Discogs (באנגלית) TWiiNS, באתר Songkick (באנגלית)
קיינמיוזיק

קיינמיוזיק (באנגלית: Keinemusik) היא חברת תקליטים גרמנית למוזיקה אלקטרונית. הלייבל כולל תקליטנים ומפיקים מוזיקליים Adam Port, &ME (ששמו האמיתי הוא André), Rampa (ששמו האמיתי הוא Gregor) ו-Reznik וכן האמנית Monja Gentschow, שיוצרת את היצירה. קיינמיוזיק נוסדה בברלין בשנת 2009. עד כה פורסמו יותר מ-60 מהדורות. ב-2017 יצא אלבום הבכורה You Are Safe, שהופק ונכתב על ידי אדם פורט, &ME ו-Rampa, ובהשתתפות האורחים קיארה נוריקו, נומי רואיז וג'ניפר טאץ'. בנובמבר 2021 יצא האלבום Send Return, עם שיתופי פעולה, למשל. עם סולומון, RY X ו-Little Dragon. קיינמיוזיק ידועה כחברה בינלאומית וברחבי גרמניה בתחום המוזיקה האלקטרונית (טכנו והאוס). לחברי חברת התקליטים היו הופעות בינלאומיות כתקליטנים, כולל הופעות ב-BoilerRoom Berlin, 2019 ב-Fusion או 2021 בטומרולנד. לייבל המוזיקה תרם מיקס לסדרת ה-BBC Essential Mix ולמגזין Groove בשנת 2021 והיה חלק מתוכנית Arte United We Stream ב-30 באפריל 2020. בשנת 2020, העדכון גרסה "Cayo Perico Heist" כלל את קיינמיוזיק במשחק האקשן-הרפתקאות Grand Theft Auto V ו-Grand Theft Auto Online, שיוצא לאור על ידי Rockstar Games. הקבוצה מופיעה שם במועדון וירטואלי בעיר הבדיונית לוס סנטוס. המשחק הציג בעבר אמנים כמו סלומון, Dixon ו-Tale of Us. בשנת 2022, &ME ו-Rampa היו מעורבים בשירים "Falling Back" ו-"A Keeper", מתוך אלבום האולפן השביעי של הראפר הקנדי דרייק Honestly, Nevermind. בשנת 2024, הלייבל הוציאה את הטראק "Move" של אדם פורט, Stryv ו-Orso הכולל את Malachiii, שהגיע לרשימת עשרת הטראקים המושמעים ביותר בפסטיבל Tomorrowland בשנת 2024. אתר האינטרנט הרשמי של קיינמיוזיק "Bianca Giulione: Keinemusik. The Berlin DJ Crew celebrates 10 Years of Safe Spaces. In: „Highsnobiety", Issue 19, Nov. 2019". נבדק ב-2022-03-15. "Keinemusik". In: labelbase.net. נבדק ב-2022-03-19. Alexis Waltz (2017-11-23). "keinemusik - You Are Safe (Keinemusik)". Groove (בגרמנית). נבדק ב-2022-03-15. "News: U. a. mit Solomun: Keinemusik stellen neues Album „Send Return" vor". FAZEmag (בגרמנית). 2021-11-12. נבדק ב-2022-03-15. "BBC Radio 1 - Radio 1's Essential Mix: Keinemusik". BBC Radio (באנגלית בריטית). נבדק ב-2022-03-15. Kristoffer Cornils (2021-12-17). "Keinemusik - Groove Podcast 320". Groove (בגרמנית). נבדק ב-2022-03-15. "United We Stream #22 - Livestream Stattbad: Keinemusik". Facebook (בגרמנית). 2020-04-10. נבדק ב-2022-03-15. Philipp Thull (2020-12-08). "Grand Theft Auto V: Digitaler Club mit Palms Trax, Moodymann und Keinemusik". Groove (בגרמנית). נבדק ב-2022-03-15. "Drake goes Dancemusic - Black Coffee, Rampa und &ME haben mitproduziert". FAZEmag (בגרמנית). 2022-06-19. נבדק ב-2022-06-19. Besnos, Rebecca (7 ביוני 2024). "Adam Port finally releases Viral sensation 'Move' featuring Stryv & Malachiii via Keinemusik". When We Dip. נבדק ב-8 ביולי 2024. {{cite web}}: (עזרה) Here are the 10 most played tracks at Tomorrowland 2024 weekend one, DJ Mag, ‏2024-07-26 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קיינמיוזיק".
רכס חתירה

רכס חתירה או קמר חתירה הוא רכס הרים בנגב הצפוני, אחד מתוך שישה קמרים מקבילים בחבל ארץ זה אשר כיוונם הכללי הוא מדרום-מערב לצפון-מזרח, והגבוה שבהם (שיאו ברום 704 מטר מעל לגובה פני הים). מדרום-מזרח לרכס חתירה נמצא קער אורון-ימין, ומצפון-מערב לו כביש דימונה-ירוחם-שדה בוקר (כביש 204). ברכס חתירה נמצא המכתש הגדול, שהוא מכתש סחיפה. בסמוך לנקודת שיא הרום של הרכס, בקצהו הדרום-מערבי של המכתש, נמצאת אנדרטה לזכר אברהם קריניצי, ראש עיריית רמת גן בשנות ה-60 של המאה ה-20 (הדרך המובילה מהמכתש אל האנדרטה והמצפור שלידה נפרצה על-ידי חטיבת הצנחנים בשנת 1964, והם קראו לה "מעלה אברהם" על שמו של קריניצי, שעירו אימצה את הצנחנים). תרשים הקמרים בנגב הצפוני ומסלול טיול החותך את קמרי הנגב הצפוני באתר הושבילים מדיה וקבצים בנושא רכס חתירה בוויקישיתוף מנחם מרקוס, מדריך ישראל החדש, כרך 14 – הנגב הצפוני, הוצאת משרד הביטחון - ההוצאה לאור וכתר הוצאה לאור, 2001, עמ' 10 תרשים נוף ארץ המכתשים באתר מו"פ מדבר וים המלח הסבר על מעלה אברהם ותמונה של האנדרטה באתר עמוד ענן
איילון פרץ

איילון פרץ הוא קצין בצה"ל בדרגת אלוף-משנה, המשמש מפקד חטיבת יואב. קודם לכן שימש כסגן מפקד אוגדה 80, מפקד גדוד הפיקוד בבית הספר להגנת הגבולות, מפקד יחידה 636 וקצין אג"ם של חטיבת עציון. פרץ התגייס לצה"ל ליחידה 636, עבר מסלול הכשרה כלוחם ובהמשך עבר קורס קצינים. אחרי תפקיד מ"פ ביחידה 636 עבר לתפקיד בחיל הרגלים, קמב"ץ בחטיבת גבעתי, ולאחר מכן שימש מ"פ מסייעת בחטיבה. אחרי תפקידים אלה שימש כקצין אג"ם של חטיבת עציון בתקופת מבצע שובו אחים. בשנת 2015 יצא ללימודים במכללה לפיקוד ומטה של צה"ל. בשנת 2016 מונה למפקד יחידה 636, תפקיד בו שירת עד 2018. בתקופת פיקודו על היחידה זכתה היחידה בפרס הרמטכ"ל ליחידות מצטיינות לשנת 2017. לאחר מכן שימש בתפקיד ראש זירה באגף המבצעים. בהמשך מונה לסגן מפקד עוצבת אדום. במתקפת הפתע על ישראל נלחם בקרב סופה. ב-22 בספטמבר 2024 מונה למפקד חטיבת יואב. מדיה וקבצים בנושא איילון פרץ בוויקישיתוף שמעון כהן, אנחנו חוד החנית ההתקפית של צה"ל, באתר ערוץ 7, 4 בנובמבר 2018 אמיר בוחבוט‏, כשהמתקפה פרצה, אל"מ פרץ דהר מאילת להגן על העוטף: "הצלת אזרחים עמדה מול עיניי", באתר וואלה, 19 באוקטובר 2023 דובר צה"ל, אל"מ אילון פרץ נכנס לתפקידו כמח"ט יואב, באתר צהל, ‏22.9.2024 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
איליה מויסייב

איליה מויסייב (ברוסית: Илья Иосифович Моисеев‏; 15 במרץ 1929, מוסקבה - 10 באוקטובר 2020, מוסקבה) היה כימאי סובייטי-רוסי ממוצא יהודי. הוא התמחה בכימיה אורגנית. איליה מויסייב נולד בשנת 1929 במוסקבה למשפחה יהודית. הוריו היו בעלי השכלה גבוהה. אביו היה מהנדס ואמו היית המורה. בשנת 1952 מויסייב סיים לימודי כימיה במכון לכימיה וטכנולודיה במוסקבה. הוא עבד כמהנדס במספר מקומות. בשנת 1958 הוא השלים עבודת תואר שלישי. בשנת 1963 מויסייב החל לעבוד במכון לכימית כללית ואי-אורגנית של אקדמיה למדעים של ברית המועצות. תוך כדי עבודה במכון הוא סיים עבודת פוסט-דוקטורט בשנת 1967. בשנת 1990 מויסייב התקבל כחבר בהתכתבות לאקדמיה למדעים של ברית המעוצות ובשנת 1992 קיבל מעמד של חבר בפעול של אקדמיה למדעים הרוסית. בשנת 1994 הוא התקבל לאקדמיה אירופיאה. בשנות ה-90 של המאה ה-20 מויסייב היה מוזמן ללמד אוניברסיטאות בהולנד, איטליה וגרמניה. במקביל לעבודה מחקרית במכון מויסייב היה מלמד ובשנת 2003 מונה לפרופסור באוניברסיטה רוסית ממלכתית לנפט וגז ע"ש גובקין. מויסייב היה מומחה לקינטיקה כימית ותהליכים ליצירת חומרים מורכבים. הוא פרסם כ-600 מאמרים והיה בעל של כ-100 פטנטים. על הישכים בפעילותו הוא קיבל מספר פרסים ועיטורים. בשנת 2013 הוא קיבל מדליית זהב על שם מנדלייב של האקדמיה הרוסית. מויסייב נפטר בשנת 2020 ונטמן בבית העלמין ווסטריאקובסקויה במוסקבה. תיאור חייו בריאיון (ברוסית) דף אישי
רפאיל פליד

רפאיל פליד (ברוסית: Рафаил Моисеевич Флид‏; 15 במרץ 1914, באזור קייב - 13 ביוני 1974, מוסקבה) היה כימאי סובייטי ממוצא יהודי. פליד היה מומחה ליצירה וחקר זרזים. רפאיל פליד נולד בשנת 1915 בכפר ליד אומן (אז בתחומי האימפריה הרוסית כיום באוקראינה) למשפחה יהודית. אביו עסק במסחר. בגיל 12 פליד החל לעבוד בסיפרייה של אומאן וניצל את מעמדו לקריאת ספרים רבים. בשנת 1929 המשפחה עברה לטשקנט. פליד המשיך לעבוד בסיפרייה ובשנת 1930 החל ללמוד בבית ספר לטכנאים. הוא השלים לימודים בשנת 1933 עם התמחות בכימיה. באפריל 1934 פליד החל ללמוד באוניברסיטה בטשקנט. למרות שהוא התקבל במחצית שנת לימודים פליד עבר בחינות שנת לימודים ראשונה בהצלחה. החל משנת לימודים השלישית פליד החל פעילות מדעית בהדרכת מיכאיל אוסנוביץ'. לאחר סיום האוניברסיטה לפיד המשיך ללימודי תואר שלישי. העבודה הסתיימה ובספטמבר 1941 הוא היה אמור להציג אותה. בעקבות פלישת גרמניה לברית המועצות פליד כבר באוגוסט גויס לשורות הצבא האדום. יחידה של פליד רוב תקופת המלחמה הייתה בעתודה. הוא היה מפקד פלוגת הגנה כימית. ביוני 1944 הוא קיבל חופשה קצרה להצגת עבודת תואר שלישי. לאחר קבלת התואר פליד חזר ליחידה. בשנת 1945 היא השתתפה בקרבות נגד יפן. בסוף 1945 פליד שוחרר מהצבא, הגיע למוסקבה והחל לעבוד במכון לכימיה וטכנולוגיה. הוא עבד במכון 29 שנים עד פטירתו. בשנת 1959 הוא סיים עבודת פוסט-דוקטורט ובשנת 1961 מונה לפרופסור. בשנת 1968 פליד עבר אירוע לבבי קשה. הוא המשיך לעבוד וללמד אך קצב עבודתו השתנה. הוא נפטר בשנת 1974 בגיל 59 והטמן בבית העלמין ווסטריאקובסקויה. פליד כתב ספר, 250 מאמרים ובבעלותו היו 5 פטנטים. הוא קיבל פרס על פעילותו. תיאור חייו (ברוסית) דף אישי
נחל הוזים

נחל הוזים הוא אחד מיובליו של נחל עמוד בגליל העליון. אורכו כקילומטר וחצי. נחל הוזים מתחיל בגובה של כ-770 מטרים מעל פני הים, בין נחל שכוי (מדרום) לנחל דלתון (מצפון). הנחל קצר יחסית (קילומטר וחצי) ומסתיים בחיבור לנחל עמוד ליד "באר הוזים" מצפון לכביש 89. האקלים באזור נחל הוזים הוא יבש. הטמפרטורה הממוצעת השנתית היא 22 מעלות צלזיוס. החודש החם ביותר באזור הוא אוגוסט עם טמפרטורה ממוצעת של 32 מעלות צלזיוס, ואילו החודש הקר ביותר הוא ינואר, עם טמפרטורה ממוצעת של 11 מעלות צלזיוס. כמות המשקעים השנתית הממוצעת היא 419 מילימטרים. החודש הגשום ביותר הוא ינואר, עם כמות משקעים ממוצעת של 120 מילימטרים, ואילו החודש היבש ביותר הוא יולי, עם מילימטר אחד בלבד של גשם. הנחל מהווה חלק ממסלולי טיולים רגליים ורכובים ונחשב למסלול המותאם לכל המשפחה, הוא פתוח לטיול כל השנה. נחל הוזים, באתר גוגל מפות (ב־) טירקס טיולי שטח | אטרקציות מומלצות לזוגות וקבוצות בגליל עליון | טלחופש, באתר טלחופש – צימרים בצפון ובשאר חלקי הארץ, ‏2018-07-12 (באנגלית) Birya Fortress to Nahal Hozim Naẖal Hozim, Mapcarta (באנגלית) ניווט משפחתי וספורטיבי בעין זיתים, באתר ניווט בכיף! ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
חבורה אלגברית קשירה

חבורה אלגברית קשירה היא חבורה אלגברית שבתור יריעה אלגברית היא יריעה אלגברית קשירה (זאת אומרת קשירה על פי הטופולוגיה של זריצקי). עבור כל חבורה אלגברית רכיב הקשירות של היחידה הוא תת-חבורה נורמלית (סגורה) וקשירה. מכאן שכל חבורה אלגבית היא הרחבה של חבורה אלגברית סופית וחבורה קשירה. לכן עיקר העיסוק בחבורות אלגברית מתמקד בחבורות קשירות. Milne, J. S. (2017), Algebraic Groups: The Theory of Group Schemes of Finite Type over a Field, Cambridge University Press, ISBN 978-1107167483, MR 3729270 כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת אנו דורשים שהחבורה תהיה קומוטטיבית, דרישה זו נובעת מהפרויקיטיביות/שלמות עבור חבורות קשירות, אך לא במקרה הכללי. כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. למושג "חבורה קלאסית" יש מספר משמעויות מקובלות. כל המשפחות שמופעות בדיאגרמה כאן תחת "חבורה קלאסית" נחשבות לכאלה על פי כל המשמעוית המוקובלות כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת, מעל שדה ממציין 0, חבורה אוניפוטנטית היא תמיד קשירה (ופשוטת קשר), גם אם לא דרשים זאת בהגדרה. לעיתים מושג זה נקרא "חבורה פשוטה". כאן אנו משתמשים במוסכמה המצמצמת, שדורשת מחבורה פשוטה להיות חסרת מרכז. המושג ללא דרישה זו נקרא כאן "חבורה כמעט פשוטה". ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
תיבה קנופית

תיבה קנופית היא תיבה ששימשה את המצרים הקדמונים כדי להכיל את האיברים הפנימיים שהוסרו בתהליך החניטה. לאחר שהחלו להשתמש בכדים קנופיים בסוף השושלת הרביעית, הונחו הכדים בתוך תיבה. אף על פי שהקבורות הקנופיות המוכחות הראשונות מתוארכות לתקופת השושלת הרביעית של סנפרו, ישנן עדויות המצביעות על כך שהיו משתמשים בהן עוד בשושלת השנייה בסקארה. לתיבות הקנופיות היה מקום חשוב בתרבות המצרית. תיבות קנופיות הכילו את האיברים הפנימיים של המומיות, ולכן הן מתייחסות לאמונה המצרית שהחיים שלאחר המוות חשובים לא פחות מהחיים עלי אדמות. המצרים האמינו שהכל צריך להישמר בצורה מושלמת כדי לעבור לעולם המתים וכחלק מתהליך החניטה הם הסירו האיברים הפנימיים מהגוף. התיבות הקנופיות הראשונות היו פשוטות ועשויות עץ, אך ככל שעבר הזמן הן נעשו משוכללות יותר. בתחילת תקופת הממלכה החדשה השתמשו בקוורציט, ומתקופת שלטונו של אמנחותפ השני, הבהט המצרי היה החומר המועדף. בסביבות השושלת ה-21 (1069-945 לפנה"ס), החליטו המצרים להשאיר את האיברים הפנימיים בתוך המומיות. אבל בגלל שהם השתמשו בתיבות במשך אלפי שנים הם המשיכו לשים אותן בקברים, רק בלי לשים דבר בתוכם. שידות קנופיות יצאו מכלל שימוש בתקופת הממלכה התלמאית. כד קנופי חניטה סרקופג ארבעת בני הורוס מדיה וקבצים בנושא תיבה קנופית בוויקישיתוף תיבה קנופית מעץ מהשושלת ה-12, באתר מוזיאון המטרופוליטן תיבה קנופית מעץ מהשושלת ה-26, באתר מוזיאון ברוקלין תיבה קנופית וארבעה כדים קנופיים, באתר המוזיאון הבריטי תיבה קנופית מעץ עם מכסה וארבעה כדים קנופיים מהשושלת ה-12, באתר המוזיאון הבריטי, פריט מס' EA30838 תיבה קנופית של המלך תות ענח' אמון עשויה מבהט מצרי, סוף השושלת ה-18, באתר מוזיאון קהיר
אדאמיר

אדאמיר (בערבית: الضمير, משמעות המילה היא "מצפון"), באופן רשמי "אגודת תמיכה באסירים וזכויות אדם אדאמיר", היא ארגון לא ממשלתי פלסטיני שבסיס פעילותו ברמאללה. הארגון עוקב אחר הטיפול באסירים פלסטינים שנעצרו ביהודה ושומרון על ידי צה"ל והרשות הפלסטינית ומספק להם סיוע משפטי. באוקטובר 2021 הכריזה ישראל על הארגון כארגון טרור. אדאמיר הוקם בשנת 1992. במטרה לתת תמיכה באסירים פלסטינים המוחזקים בבתי הכלא הישראליים והפלסטיניים ומתן "סיוע משפטי חינם לאסירים פוליטיים, ייצוג זכויותיהם ברמה הלאומית והבינלאומית, ועבודה להפסקת עינויים והפרות אחרות של זכויות האסירים באמצעות מעקב, הליכים משפטיים וקמפיינים של סולידריות". מנהלת הארגון לשעבר ח'אלדה ג'ראר נעצרה על ידי כוחות הביטחון והוגש נגדה כתב אישום. היא הואשמה בחברות בחזית העממית ובהסתה לחטיפת חיילים. הפשיטה הישראלית הראשונה על משרדי אדאמיר התבצעה בשנת 2002, במהלך הפלישה הישראלית לרמאללה באותה שנה. האירוע השני התרחש בשנת 2012 ב-11 בדצמבר, בשעה 3 לפנות בוקר ביצע צה"ל פשיטות על משרדי הארגון ושתי עמותות פלסטיניות נוספות. מהמשרדים הוחרמו ארבעה מחשבים מהיחידות המשפטיות והתיעודיות שכללו מידע על אסירים ותיקיהם, כונן קשיח, מצלמת וידאו וכרטיסי ביקור של העובדים. בשעה שתיים לפנות בוקר ב-19 בספטמבר 2019 כוחות הביטחון פרצו למשרדי הארגון והחרימו "חמישה מחשבים ניידים, כרטיסי זיכרון, שלושה זיכרונות למחשב נייד וכמה ספרים". ב-18 באוגוסט 2022 פשטו כוחות ישראליים על מפקדת אדאמיר ושישה ארגונים נוספים ברמאללה ובאל-בירה, החרימו מחשבים וציוד. באוקטובר 2021 הוגדר אדאמיר כארגון טרור על ידי ישראל, יחד עם עוד חמישה ארגונים פלסטיניים ללא מטרות רווח (אל-חק, מרכז ביסאן למחקר ופיתוח, האגודה הבין-לאומית לזכויות הילד, איגוד ועדות נשים פלסטיניות ואיגוד ועדות העבודה החקלאיות). אמנסטי אינטרנשיונל, Human Rights Watch גינו את המהלך ומשרד האו"ם של הנציב העליון לזכויות אדם שכינו אותו "מתקפה חזיתית על תנועת זכויות האדם הפלסטינית ועל זכויות אדם בכל מקום". ביולי 2022, תשע מדינות האיחוד האירופי (בלגיה, דנמרק, צרפת, גרמניה, אירלנד, איטליה, הולנד, ספרד ושוודיה) פרסמו הצהרה משותפת לפיה הן ימשיכו לעבוד עם ששת הארגונים הפלסטיניים שישראל אסרה עליהם בגלל שלא הוכח שהם צריכים להיחשב כארגוני טרור. אתר האינטרנט הרשמי של אדאמיר (בערבית, בספרדית ובאנגלית) אדאמיר, ברשת החברתית פייסבוק אדאמיר, ברשת החברתית אקס (טוויטר) אדאמיר, ברשת החברתית אינסטגרם אדאמיר, ברשת החברתית LinkedIn אדאמיר, סרטונים בערוץ היוטיוב זקן, דני (2021-10-22). "גנץ הכריז על 6 ארגונים של החזית העממית כארגוני טרור". Globes. נבדק ב-2024-07-08. Bayour 2005, p. 214, n.15. Al-Haq 2019. Al-Jazeera 2012. Shezaf & Khoury 2022. Lis & Shezaf 2021. HRW 2021. OHCR 2021. Shezaf 2022.
ספינת אוסברג

ספינת אוסברג (בנורווגית: Osebergskipet) היא ספינה ויקינגית שמורה היטב מהמאה ה-9 לספירה שהתגלתה בתל קבורה גדול בתחומי בחוות אוסברג אשר בקרבת העיר טונסברג שבמחוז וסטפול שלנורווגיה. ספינת אוסברג והפריטים שנמצאו בה הם מהפריטים השמורים ביותר שהתגלו אי פעם מהתקופה הוויקינגית והיא סיפקה תובנות חשובות לגבי טכניקות בניית הספינות הוויקינגיות, האומנות הוויקינגית ושיטות הקבורה הוויקינגיות. הספינה וחלק מתכולתה מוצגים כיום במוזיאון הספינות הוויקינגיות(אנ') באוסלו. ספינת אוסברג התגלתה בשנת 1903 על ידי איכר שגילה במקרה חלק מתל הקבורה כאשר הוא חפר תעלות ניקוז. התגלית הובילה לחפירה ארכאולוגית גדולה שהתקיימה בין השנים 1904 עד 1905 שבוצעו על ידי הארכאולוג השוודי-נורווגי גבריאל גוסטפסון(אנ') והארכאולוג הנורווגי הוקון שטליג(אנ'). הספינה שהתגלתה בתל הקבורה הייתה כמעט שלמה משום שהיא הייתה קבורה בחימר אשר סייע בשימור מבנה העץ. לצד הספינה התגלו פריטים רבים ושרידיהן של שתי נשים ממעמד חברתי גבוה שזהותן לא ידועה. התיארוך מדעי של הספינה מצביע על כך שהיא נקברה לכל המוקדם ב-834 לספירה, אם כי חלקים מסוימים במבנה הספינה מתוארכים לשנת 800 לספירה. הספינה בנויה מלוחות עץ אלון. אורכה של הספינה הוא 21.58 מטרים, הרוחב שלה הוא 5.1 מטרים והתורן שלה הוא בסביבות 9 עד 10 מטרים. הספינה הייתה מסוגלת להגיע למהירות של עד 19 קמ"ש. לספינה 15 זוגות פתחים למשוטים אשר איפשרו לעד 30 אנשים לחתור בה. הספינה מכילה גם אלמנטים דקורטיביים שונים כולל ראשי חיות מגולפים בחרטום ובירכתיים של הספינה. ספינת אוסברג (מוזיאון ספינות הוויקינגים באוסלו). החפירות באתר בו התגלתה ספינת אוסברג, 1904/5. העברה שרידי הספינה על מסילות למיקומה הנוכחית באוסלו, ספטמבר 1926 ראש חיה מגולף שהיה ממוקם במקור בירכתיים של הספינה. חלק מההגה של הספינה גילופים על ספינת אוסברג דגם של ספינת אוסברג במוזיאון הימי בסטוקהולם שבשוודיה מדיה וקבצים בנושא ספינת אוסברג בוויקישיתוף הויקינגים זוכו בפרשיית רצח בת 100 שנים, באתר ynet, 29 באפריל 2008
מרקו אלצ'בסקי

מרקו אלצ'בסקי (במקדונית: Марко Алчевски; נולד ב-16 באפריל 2002) הוא כדורגלן מקדוני המשחק בעמדת השוער בהפועל ירושלים. אלצ'בסקי התחיל את הקריירה שלו בקבוצת הנוער של בררה סטרומיצה. ב-8 במאי 2019 ערך את הופעת הבכורה שלו בקבוצה הבוגרת בניצחון 0-4 נגד פובדה. בינואר 2022 הושאל לבורץ וולס עד לסיום העונה. אלצ'בסקי שימש כשוער השני של סטרומיצה עד סוף אוקטובר 2022 מאז הפך לשוער הראשון של המועדון. ב-8 ביולי 2024 חתם לשלוש שנים בהפועל ירושלים מליגת העל. מרקו אלצ'בסקי, באתר Transfermarkt מרקו אלצ'בסקי, באתר Soccerway מרקו אלצ'בסקי, באתר WorldFootball.net גיא בן זיו, ‏הפועל ירושלים החתימה את שוער צפון מקדוניה, באתר ONE‏, 8 ביולי 2024
זהות שאולה

זהות שאולה (באנגלית: High Crimes) הוא סרט קולנוע אמריקאי מסוגת דרמה משפטית משנת 2002 בבימויו של קארל פרנקלין, עם מורגן פרימן ואשלי ג'אד בתפקידים הראשיים. התסריט מבוסס על הרומן "High Crimes" של ג'וזף פיינדר משנת 1998 והעלילה היא על עורכת דין שלוחמת לזיכויו של בעלה שנאשם ברצח אזרחים באל סלוודור. זה שיתוף פעולה נוסף של פרימן וג'אד לאחר חתום בנשיקה משנת 1997. קלייר קיוביק (אשלי ג'אד) ובעלה טום (ג'יימס קאביזל) גרים בסן פרנסיסקו. קלייר היא עורכת דין מפורסמת וטום מייצר רהיטי עץ. קלייר בתחילת היריון ושניהם הולכים בשמחה במרכז העיר בכריסמס עד שמסתערים על טום אנשי ה-FBI ועוצרים אותו. תוך זמן קצר מתברר לקלייר כי שמו האמיתי הוא רון צ'פמן וכי הוא מבוקש על רצח 9 אזרחים בכפר באל סלוודור בשנת 1990 וחי בזהות שאולה. הצבא מעמיד לרשותו סניגור: סגן טרנס אמברי (אדם סקוט). הוא מבקר בביתה ומתאהב באחותה ג'קי (אמנדה פיט) אך קלייר אינה סומכת על כישוריו ופונה לעו"ד צ'רלי גריימס (מורגן פרימן) שהוא מבוגר ושתיין אך יש לו ניסיון במשפט צבאי. התובע טוען כי לאחר ששלושה חיילים נהרגו בפיצוץ בבית הקפה בכפר, נתקף רון בזעם ורצח 9 אזרחים. העד הראשי של התביעה הוא מייג'ור ג'יימס הרננדז (חואן קרלוס הרננדז). 5 עדים "נעלמו" בנסיבות מסתוריות. קלייר וגריימס מגלים עד נוסף, טרוי אבוט (מייקל שאנון) שמוכן להעיד לטובת טום, הם מקליטים אותו אך גם הוא "נעלם" והעדות אינה מתקבלת. מכונית לא מזוהה מתנגשת ברכבה של קלייר והיא מאבדת את עוברה. קלייר מביאה עד מסלבדור (אמיליו ריברה) ומגלה שכל העניין הוא טיוח של מחדל גדול של המרינס. הרננדז זרק פצצה לבית הקפה כדי להרוג את מפקד הטרוריסים והרג בכך גם חיילים אמריקאים שישבו שם. קלייר מביאה את העדויות לפני המפקד הבכיר שהיה שם, בריגדיר גנרל בוב מקס (ברוס דייוויסון), ואומרת לו כי היא תפרסם זאת אם לא ישוחרר בעלה. השופט מודיע לתובע הנדהם כי המשפט מסתיים "בגלל סיבות ביטחוניות". רון משוחרר והם שמחים לחזור לחיים נורמלים אך גריימס מגלה כי שניים מהעדים נרצחו על ידי רון. רון/טום מגלה כי אכן הוא היה הרוצח ומנסה לרצוח אותה אך נורה בידי העד מסלבדור שהגיע בזמן הנכון. לבסוף קלייר מציעה לגריימס לפתוח משרד משותף. "זהות שאולה", במסד הנתונים הקולנועיים IMDb (באנגלית) "זהות שאולה", באתר נטפליקס "זהות שאולה", באתר AllMovie (באנגלית) "זהות שאולה", באתר Rotten Tomatoes (באנגלית) "זהות שאולה", באתר Box Office Mojo (באנגלית) "זהות שאולה", באתר Metacritic (באנגלית) "זהות שאולה", באתר אידיבי "זהות שאולה", במסד הנתונים הקולנועיים KinoPoisk (ברוסית) קדימון לזהות שאולה, באתר יוטיוב המאבק הסופי, באתר יוטיוב ג'אד ופרימן על הסרט, באתר יטיוב
אולכסנדר סירוטה

אולכסנדר סירוטה (באוקראינית: Олександр Сирота; נולד ב-11 ביוני 2000) הוא כדורגלן יהודי-אוקראיני המשחק בעמדת הבלם בקבוצת מכבי חיפה מליגת העל בהשאלה מדינמו קייב, ובנבחרת אוקראינה. סירוטה גדל לאורך כל השנים במחלקות הנוער של דינמו קייב ובגיל 20 ו-1 חודשים בתאריך ה-4 ביולי 2020 ערך הופעת הבכורה שלו במדי הקבוצה הבוגרת במסגרת הפלייאוף של ליגת העל האוקראינית בו השלים גם לראשונה 90 דקות וגם בישל בהפסד 2-3 לשחטאר דונייצק. ב-8 באוגוסט 2021 כבש לראשונה במדי הקבוצה הבוגרת של דינמו קייב בליגה בניצחון 2-1 על זוריה לוהנסק בו שיחק כ-90 דקות. ב-11 ביולי 2024 עבר בהשאלה לעונה עם אופציה לעונה נוספת למכבי חיפה. כ-9 ימים לאחר מכן ערך את הופעת הבכורה הרשמית הראשונה שלו במדי הקבוצה בניצחון 3-0 על הפועל באר שבע במסגרת משחק האירופאיות שבגביע הטוטו בו השלים גם לראשונה 90 דקות. ב-16 בספטמבר 2024 הבקיע את שערו הבכורה במדי הקבוצה במסגרת המחזור ה-3 של ליגת העל, שער זה העלה את קבוצתו ליתרון 2-1 על מכבי בני ריינה בתוצאה שהסתיימה בסופו של דבר בתיקו 2-2. ב-8 בספטמבר 2021 ערך סירוטה את הופעתו הבכורה במדי נבחרת אוקראינה הבוגרת במשחק ידידות מול צ'כיה בו שיחק 90 דקות, בתוצאה שהסתיימה בתיקו 1-1. אולכסנדר סירוטה, ברשת החברתית אינסטגרם אולכסנדר סירוטה, באתר ההתאחדות לכדורגל בישראל אולכסנדר סירוטה, באתר Transfermarkt אולכסנדר סירוטה, באתר Fussballdaten.de (בגרמנית) אולכסנדר סירוטה, באתר Soccerway אולכסנדר סירוטה, באתר WorldFootball.net אולכסנדר סירוטה, באתר FootballDatabase.eu אולכסנדר סירוטה, באתר ESPN נדב צנציפר, אלכסנדר סירוטה חתם במכבי חיפה, עסקת איתן אזולאי נסגרה, באתר ynet, 11 ביולי 2024.
ילדה קטנה כותבת מכתב

"ילדה קטנה כותבת מכתב" הוא סינגל שהוקלט על-ידי הזמר והיוצר הישראלי אמיר דדון ויצא ב-3 ביוני 2024. השיר נכתב על-ידי דדון בשיתוף הצמד עמרי קסטן ואור מילשטוק, שגם הלחינו אותו, והופק על-ידי דדון, מתן דרור וליעד גרושקה. השיר יצא ברקע המורכבות של תקופת מלחמת חרבות ברזל ומאורעות ה-7 באוקטובר, ודדון שיתף בראיון כי השיר הגיע אליו "בדרך נס" לאחר שנה שבה לא הצליח למצוא את המילים בעצמו. השיר התקבל בחום מצד המאזינים, זכה לשבחים מהמבקרים, נכנס לפלייליסט של גלגלצ והיה בשיאו לאחד מ-10 השירים המושמעים ביותר בתחנות הרדיו בישראל. הקליפ שיצא עבור השיר הועלה לערוץ היוטיוב של אמיר דדון ב-3 ביוני 2024, ובו מוצגת תמונה מאלבום התמונות הפרטי של אמיר יחד עם ביתו. נכון ליולי 2024, מונה הצפיות של השיר עומד על כ-80,000. סרטון השיר "ילדה קטנה כותבת מכתב" באתר יוטיוב מילות השיר "ילדה קטנה כותבת מכתב" באתר שירונט אמיר דדון בשיר חדש: "במקום שנגמרות המילים מתחילה המוזיקה", באתר ערוץ 7, ‏03-06-2024 מאיה גדש, ‏״במקום שנגמרות המילים, באה המוזיקה״: אמיר דדון בסינגל חדש, באתר מעריב אונליין, 3 ביוני 2024 אמיר דדון ילדה קטנה כותבת מכתב, באתר yosmusic.com, ‏2024-06-03 Amir Dadon - אמיר דדון (2024-06-03), אמיר דדון - ילדה קטנה כותבת מכתב, נבדק ב-2024-07-08
יצחק טיקוצ'ינסקי

יצחק טיקוצ'ינסקי (18 באוגוסט 1940, י"ד באב ה'ת"ש – 9 באפריל 2022, ח' בניסן ה'תשפ"ב) היה ראש כולל ויזם העיר מודיעין עילית-קריית ספר. נולד לישראל מאיר טיקוצ'ינסקי, בנו של הרב אברהם יצחק טיקוצ'ינסקי, ולחיה גיטל בתו של הרב יונה ראם מבירז', דיין בירושלים. בילדותו עברה משפחתו לרמת השרון על מנת להתגורר בקרבת הפרדסים שבבעלותם. בסיום יום העבודה נהג אביו ללמוד בחברותא עם רב העיר, הרב צבי יהודה אדלשטיין. בבחרותו למד בישיבת פוניבז', והיה מקורב לרב מפוניבז' הרב יוסף שלמה כהנמן. נישא לבתו של הרב מרדכי אילן. לאחר נשואיו למד בכולל מטעם ישיבת פוניבז' ובמקביל ניהל אותו ואת מפעל ירחי כלה של ישיבת פוניבז', תפקיד בו שימש במשך 30 שנה. בשנת ה'תשנ"א יזם את הקמת העיר קרית ספר, באמצעות חברת קרית ספר בע"מ. ליוזמה הצטרפו שלושה יזמי נדל"ן נוספים – דוד שרייבר, יוסף קורלנסקי ונפתלי ארנפרוינד. מטרתם הייתה לפתור את מצוקת הדיור במגזר החרדי. מנהיגי הציבור הליטאי, עודדו ונתנו את ברכתם ליוזמה זו, בהם הרב אלעזר מנחם מן שך והרב אהרן יהודה ליב שטינמן. מעמד הנחת אבן הפינה התקיים בכ"ב סיון תשנ"א, כשהרב טיקצ'ינסקי מנחה בעצמו את הטקס, לאחר שבאותו היום צם כמנהגו של רבו הרב מפוניבז' ביום הקמת ישיבתו, שכן ראה את הקמת העיר כהקמת מקום תורה. בתחילתה הוקמה העיר על קרקעות פרטיות שבבעלות חברתו, שבנתה בעיר כ-6,000 יחידות דיור. בהמשך, הקים את הכולל הראשון בקרית ספר, וכיהן כראש הכולל במשך שנים עד שנחלש ממחלתו. דודו הוא הרב משה טיקוצ'ינסקי, כיהן כמשגיח בישיבת סלבודקה בבני ברק אחיו רפאל יונה טיקוצ'ינסקי, שימש כראש ישיבת ירוחם וחבר נשיאות מפעל הש"ס העולמי. חתנו זאב הלפרין, מכהן במקומו בראשות הכולל במודיעין עילית. החזון שהתגשם: קרית ספר, סרטון בערוץ "ריקי שטיין", באתר יוטיוב (אורך: 09:53) משה ויסברג, בד"ה: המייסד של קרית ספר הלך לעולמו, באתר בחדרי חרדים, ‏2022 אישים ומוסדות, הצופה, 1 באוגוסט 1966, עמ' 6 יעקב מלמד, ‏מקים העיר החרדית: הרה”ג רבי יצחק טיקוצ’ינסקי נפטר לאחר יסורים קשים, באתר JDN‏, 10 באפריל 2022 החזון שהתגשם: קרית ספר, סרטון בערוץ "ריקי שטיין", באתר יוטיוב (אורך: 09:53) היזם קרית ספר דיור מודיעין בע"מ, באתר נופי עילית